วันเดอร์วูแมน

วันเดอร์วูแมน () หรือ สาวน้อยมหัศจรรย์ เป็นตัวละครการ์ตูนจาก ดีซีคอมมิกส์ เป็นหญิงสาวเผ่าอเมซอนจากดินแดนที่มีชื่อว่า เทอมิสกีร่า เกาะสวรรค์ที่ไม่มีผู้ชายอยู่อาศัยเลย วันเดอร์วูแมน มีพลังพิเศษคล้ายกับซูเปอร์แมนโดยการรับพรจากเทพเจ้ากรีก ในชีวิตปกติเป็นหญิงสาวชื่อ ไดอาน่า พรินซ์ และมีศักดิ์เป็นเจ้าหญิงแห่งนครเทอมิสกีร่า หนังสือการ์ตูนวันเดอร์วูแมนถูกตีพิมพ์ครั้งแรกเมื่อปี ค.ศ. 1941 จากการออกแบบของ วิลเลี่ยม เมาล์ตัน มาร์สตัน (คนเดียวกับผู้คิดค้นเครื่องจับเท็จ).

วันเดอร์วูแมนเป็นสาวพรหมจรรย์ สวมชุดมีสีแดง กางเกงน้ำเงินลายจุดรูปดาวสีขาว คล้ายธงชาติสหรัฐอเมริกา มีกำไลเงินอยู่ที่ข้อมือสามารถปัดป้องลูกกระสุนได้  และมีบ่วงที่ทำให้ผู้ถูกรัดพูดความจริงออกมาได้ นอกจากนี้เธอยังมีพาหนะประจำตัวเป็น เจ็ทล่องหน  

ภาพยนตร์ชุดทางทีวีเรื่อง วันเดอร์วูแมน นำแสดงโดยลินดา คาร์เตอร์ ออกอากาศทางช่องเอ็นบีซีและซีบีเอสจำนวน 3 ฤดูกาล ระหว่างปี 1976 ถึง 1979  นอกจากนี้ วันเดอร์วูแมนยังมีบทบาทเด่นในภาพยนตร์การ์ตูนชุดเรื่อง จัสติสลีก และถูกสร้างเป็นภาพยนตร์แอนิเมชั่นเรื่อง สาวน้อยมหัศจรรย์ () ออกจำหน่ายในรูปแบบดีวีดีและบลูเรย์ในปี 2009 ซึ่งในประเทศไทยนำเข้าและจัดจำหน่ายในรูปแบบวีซีดีและดีวีดีโดยบริษัทแคททาลิส์ อัลลายแอนซ์

กัล กาด็อท สวมบทเป็นวันเดอร์วูแมนปรากฏตัวในจักรวาลขยายดีซีในภาพยนตร์ได้แก่แบทแมน ปะทะ ซูเปอร์แมน แสงอรุณแห่งยุติธรรม, วันเดอร์ วูแมน, จัสติซ ลีก, วันเดอร์ วูแมน 1984

 ต้นกำเนิดของวันเดอร์วูแมน 
ตามต้นกำเนิดดั่งเดิมแล้วเธอเป็นลูกสาวของราชินีฮิปโปลิต้า เกิดจากดินที่ถูกนำมาปั้นแล้วชุบให้มีชีวิตโดยเทพอะธีน่า เจ้าหญิงไดอาน่ากลายเป็นวันเดอร์วูแมนและได้ออกจากเกาะมีสกีร่า ในช่วงสงครามโลกครั้งที่หนึ่ง จากการที่ สตีฟ เทรเวอร์ นักบินสหรัฐทำเครื่องบินตกบริเวณเกาะเทอมิสกีร่า ราชินีฮิปโปลิต้าจึงจัดงานประลองคัดเลือกผู้ที่เหมาะสมเพื่อพาสตีฟไปส่งยังสหรัฐอเมริกา  

ในปี 2011 ดีซีคอมมิกส์ ทำการเริ่มต้นเรื่องราวต่างๆที่เกิดขึ้นในจักรวาลของดีซีใหม่ ตัวละครวันเดอร์วูแมนถูกเปลี่ยนต้นกำเนิดจากดินปั้นที่ถูกชุบให้มีชีวิต เป็นลูกสาวที่เกิดจากการเสพสมระหว่างราชินีฮิปโปลิต้าและเทพเจ้าซุส

 อื่นๆ 
 ในภาพยนตร์ วันเดอร์ วูแมน รับบทโดย กัล กาดอท วันเดอร์วูแมนมีอายุมากกว่า 5,000 ปี ซึ่งแตกต่างจากในการ์ตูนที่มีอายุเทียบเท่าคนปกติ 
 วายร้ายหลักของวันเดอร์วูแมน ได้แก่ แอรีส เทพแห่งสงคราม, ชีต้าร์ สมิงสาวที่ได้รับพลังจากเทพเจ้าเสือ, เซอร์ซี่ แม่มดสาวที่มีความพยาบาทกับเธอและแม่, ด็อกเตอร์ไซโค อัจฉริยะผู้ที่ต้องการโค่นล้มวันเดอร์วูแมน ฯลฯ

 แหล่งข้อมูลอื่น 
 Wonder Woman Official website  at DC Comics.com
 Origin story of Wonder Woman  at DC Comics.com
 Carol A. Strickland's Wonder Woman site 
 AmazonArchives.com 
 Wonder of Wonders




หมวดหมู่:การ์ตูน
หมวดหมู่:ตัวละครดีซีคอมิกส์

หมวดหมู่:ซูเปอร์ฮีโร่ในดีซีคอมิกส์
หมวดหมู่:ชาวอเมซอน (ดีซีคอมิกส์)
หมวดหมู่:ยอดมนุษย์หญิง
หมวดหมู่:ตัวละครชาวกรีกโบราณ
หมวดหมู่:ตัวละครที่เป็นเทวี
หมวดหมู่:ตัวละครชาวกรีก
หมวดหมู่:ตัวละครที่เป็นเจ้าหญิง
หมวดหมู่:ตัวละครที่เป็นมกุฎราชกุมารี
หมวดหมู่:ตัวละครที่เป็นนักรบหญิง
หมวดหมู่:ตัวละครที่เป็นนักดาบ
หมวดหมู่:ตัวละครที่เป็นพยาบาล
หมวดหมู่:ตัวละครที่เป็นแพทย์
หมวดหมู่:ตัวละครที่เป็นเอกอัครราชทูต
หมวดหมู่:ตัวละครที่เป็นเจ้าหน้าที่สหประชาชาติ
หมวดหมู่:ตัวละครที่เป็นสายลับและจารชน
หมวดหมู่:ตัวละครที่เป็นทหารอากาศชาวอเมริกัน
หมวดหมู่:ตัวละครที่เป็นทหารผ่านศึกสงครามโลกครั้งที่สอง
หมวดหมู่:ตัวละครที่เป็นไบเซ็กชวลหญิง
หมวดหมู่:ตัวละครที่เป็นนักสู้ด้วยโล่
หมวดหมู่:ตัวละครที่เป็นมนุษย์ครึ่งเทพ
หมวดหมู่:ตัวละครในบันเทิงคดีที่สามารถลอยตัว
หมวดหมู่:ตัวละครในบันเทิงคดีที่มีคนรักหลายคน
หมวดหมู่:ตัวละครที่นับถือลัทธิเพเกิน
หมวดหมู่:ตัวละครที่ได้มาเป็นพลเมืองอเมริกัน